Ihubo 15
Ihubo likaDavida.
1 Thixo, ngubani ongahlala endlini yakho engcwele na?
Ngubani ongahlala entabeni yakho engcwele na?
2 Ngulowo okuhamba kwakhe kungelansolo
njalo owenza okulungileyo,
okhuluma iqiniso liphuma enhliziyweni yakhe,
3 ongachothoziyo ngolimi lwakhe,
ongoneli umakhelwane wakhe
futhi ongagconi umzalwane wakhe,
4 oweyisa umuntu oxhwalileyo
kodwa ohlonipha labo abesaba uThixo,
ogcina isifungo sakhe loba kubuhlungu ukwenzenjalo,
5 owebolekisa imali yakhe engadingi inzuzo
njalo owalayo ukuthengwa ukuze kwetheswe umlandu kongelacala.
Lowo owenza lezizinto
akayikuzanyazanyiswa lanini.