Ihubo 149
1 Dumisani uThixo.
Hlabelelani uThixo ingoma entsha,
indumiso yakhe ebandleni labathembekileyo.
2 Akuthi u-Israyeli athokoze ngoMenzi wakhe;
akuthi abantu baseZiyoni bajabule ngeNkosi yabo.
3 Kabadumise ibizo lakhe ngokusina,
batshaye amagedla lamachacho.
4 Ngoba uThixo uyathokoza ngabantu bakhe;
abathobekileyo ubapha umqhele wensindiso.
5 Akuthi abathembekileyo bathokoze ngale inhlonipho,
bahlabele ngentokozo besemibhedeni yabo.
6 Sengathi indumiso kaNkulunkulu ingaba semilonyeni yabo
lenkemba esika nxazonke ibe sezandleni zabo,
7 ukuthi benze impindiselo phezu kwezizwe
lesijeziso phezu kwabantu,
8 babophe amakhosi azo ngentambo
lezikhulu zabo ngezibopho zensimbi,
9 ukugcwalisa kubo isigwebo abasibhalelwayo.
Lokhu kuyinkazimulo yabathembekileyo bakhe bonke.
Dumisani uThixo.