12
Izingoma Zokubonga
1 Ngalolosuku wena uzakuthi:
“Ngizakubonga Oh Thixo.
Lanxa wawungithukuthelele
ulaka lwakho seluphelile,
njalo usungiduduzile.
2 Ngeqiniso uNkulunkulu uyinsindiso yami;
ngizathemba ngingesabi.
UThixo, uThixo ngokwakhe ungamandla lengoma yami;
usebe yinsindiso yami.”
3 Ngentokozo uzakukha amanzi
emithonjeni yensindiso.
4 Ngalolosuku uzakuthi:
“Mbongeni uThixo, bizani ibizo lakhe,
zaziseni izizwe ngalokhu akwenzileyo,
limemezele ukuthi ibizo lakhe liphakeme.
5 Hlabelelani kuThixo, ngoba wenze izinto ezinhle kakhulu;
lokhu kwenzeni kwazakale emhlabeni wonke.
6 Memezani kakhulu lihlabele ngokuthokoza, bantu baseZiyoni,
ngoba mkhulu oNgcwele ka-Israyeli phakathi kwenu.”